<classify> Na Aziza Masoud, HIMOFILIA ni ugonjwa wa damu kukosa uwezo wa kuganda ambao unasababishwa ukosefu wa kiwango cha kutosha cha chembechembe za protini zinazotakiwa kugandisha damu na kusababisha damu kuvuja kwa muda mrefu. Ugonjwa huu ambao asilimia 30 ya wagonjwa huzaliwa nao kutokana na mabadiliko ya vinasaba pia hurithiwa na huwakumba jinsia zote. Daktari Bingwa wa Magonjwa ya Damu katika Hospitali ya Taifa ya Muhimbili MNH, Dk Stella Rwezaura anaeleza kuwa asilimia 97 ya wagonjwa wa himofilia hawajui kama wanaougonjwa huo na hawajawahi kupatiwa vipimo vyovyote ili kujua hali ya ugonjwa. Anasema mtu mwenye ugonjwa huu ataishi nao kwa maisha yake yote bila kupona lakini una uwezo wa kutibika. Aina za Himofilia Anasema kuna aina mbili za himofilia ikiwemo wagonjwa wengi kupata himofilia A,mara nyingi wagonjwa wa kundi hili hawana chembechembe za kugandisha damu . Anabainisha kundi lingine ni Hemofilia B,mara nyingi huwapata wagonjwa wachache wenye upungufu wa chembechembe namba 9. Kwa pamoja makundi hayo yote mawili ya Hemofilia A na B wote kwa pamoja huvuja damu kwa muda mrefu kuliko wagonjwa wa kawaida,anasema Dk.Stella. Anasema mgonjwa wa himofilia kwakuwa anakuwa anavuja damu katika viungo inamfanya anakosa nguvu na kushindwa kufanya shughuli zake za kila siku. Dalili za himofilia Anabainisha dalili za Ugonjwa huo zinazoonekana kwa macho ni pamoja na kutokwa damu mfululizo kwa muda mrefu unapotokea mchubuko, kukatwa au kujikata, kutoneshwa ama jitonesha kidonda . Itaendelea wiki ijayo Makala haya yameandaliwa kwa msaada wa Chama Cha Madaktari wa Himofilia Tanzania .  <topic>: AFYA 